ভ্যাট আইনে বড় পরিবর্তন | অর্থনীতি | Jugantor
বৃহস্পতিবার, ২৯ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
অর্থনীতি (২৮ মে, ২০১৭)বিচ্ছু (২৮ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২২ মে, ২০১৭)তারাঝিলমিল (২৫ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)
দ্বিতীয় সংস্করণ
বিচ্ছু
হোম
অর্থনীতি
সাদ্দাম হোসেন ইমরান    |
প্রকাশ : ২৮ মে, ২০১৭ ০০:০০:০০ | অাপডেট: ২৮ মে, ২০১৭ ০২:৫৬:২০
প্রিন্টঅঅ-অ+
ভ্যাট আইনে বড় পরিবর্তন
১ জুলাই থেকেই কার্যকর হচ্ছে বিতর্কিত নতুন আইন * ব্যবসায়ীরা বলছেন, স্বস্তির চেয়ে অস্বস্তি বাড়তে পারে
অবশেষে ১ জুলাই থেকেই কার্যকর হচ্ছে বিতর্কিত ও সমালোচিত নতুন ভ্যাট আইন (মূল্য সংযোজন কর ও সম্পূরক শুল্ক আইন, ২০১২)। তার আগে বাজেটে ব্যাপক সংশোধনী আনার প্রস্তাব করবেন অর্থমন্ত্রী আবুল মাল আবদুল মুহীত। আইনটি দেশের স্বার্থবিরোধী নয়, বরং গণমুখী- এমন ধারণা প্রতিষ্ঠায় অনেক পদক্ষেপই থাকছে অর্থমন্ত্রীর বাজেট বক্তৃতায়। ভ্যাট হার এবং সম্পূরক শুল্ক নিয়ে বিতর্কের অবসানে প্রস্তাবিত বাজেটে চমক থাকছে- এ কথা স্বীকার করে সংশ্লিষ্ট সূত্র জানায়, সংশোধনীর অনেক ক্ষত নিয়েই আলোর মুখ দেখতে যাচ্ছে নতুন এই আইন। বাস্তবায়নের শুরুতেই ব্যবসায়ীদের চাপে আমূল বদলে ফেলা হচ্ছে এর অনেক বিধি-ধারা। শেষ মুহূর্তে সংশোধন করা হচ্ছে ভ্যাট হার, সম্পূরক শুল্ক, অব্যাহতি ও রেয়াত সংশ্লিষ্ট ধারাগুলো। এর ফলে কিছুটা জনমুখী হতে পারে এই আশা ব্যবসায়ীদের। বাণিজ্যমন্ত্রী তোফায়েল আহমেদ ইতিমধ্যেই আশ্বস্ত করেছেন যে, নতুন বাজেটে ভ্যাট আইন এমনভাবে সংশোধন করা হচ্ছে যাতে ব্যবসায়ী, জনগণ ও ভোক্তারা খুশি হবেন।
আগামী পহেলা জুন ২০১৭-১৮ অর্থবছরের বাজেট ঘোষণা দেয়া হবে। উদ্যোক্তা ও ব্যবসায়ীদের মতে, ভ্যাটের হার স্বস্তি দিলেও- অন্যান্য বিষয়ে জটিলতা বাড়ার সম্ভাবনা রয়েছে। সরকারের নতুন ভ্যাট নীতি অর্থনীতিতে কি ধরনের ইতিবাচক বা নেতিবাচক প্রভাব পড়বে তা নিয়েও ব্যাপক বিতর্ক রয়েছে। ব্যবসায়ীরা বলছেন, ভ্যাট আইন বাস্তবায়ন করতে গিয়ে এমন কিছু পদক্ষেপ নিতে হতে পারে যাতে স্বস্তির চেয়ে অস্বস্তি বাড়তে পারে। তাদের মতে, যদিও অনেক নিত্যপণ্যে ভ্যাট অব্যাহতি সীমা বাড়ানো হচ্ছে। কিন্তু রেয়াত নিতে না পারলে এর নেতিবাচক প্রভাব পড়বে পণ্যমূল্যের ওপর।
সংশ্লিষ্ট সূত্রমতে, নতুন ভ্যাট আইনে পণ্য বিক্রয় এবং সেবা সরবরাহের হিসাব সংরক্ষণ বাধ্যতামূলক করা হচ্ছে। ছোট থেকে বড় সব শ্রেণির ব্যবসায়ীকে তা অনুসরণ করতে হবে। অন্যথায় রেয়াত সুবিধা পাবেন না ব্যবসায়ীরা। পাশাপাশি বার্ষিক লেনদেনের পরিমাণ টার্নওভারের সীমার নিচে হলে এবং বাধ্যতামূলকভাবে দাখিলপত্র জমার মতো বেশকিছু আনুষ্ঠানিকতা যুক্ত করা হয়েছে। যা ব্যবসাকে জটিল করে তুলবে।
আগামী ২০১৭-১৮ অর্থবছরের প্রস্তাবিত বাজেটে সম্পূরক শুল্ক হারেও ব্যাপক পরিবর্তন আসছে। যদিও নতুন ভ্যাট আইনে ১৭০টি আমদানি পণ্য ছাড়া ১১৯২ পণ্য থেকে সম্পূরক শুল্ক বিলুপ্তের বিধান রয়েছে। কিন্তু প্রধানমন্ত্রী দেশীয় শিল্পের সুরক্ষায় সর্বোচ্চ গুরুত্ব দিয়ে রাজস্ব কাঠামো নির্ধারণের নির্দেশ দিয়েছেন।
জানা গেছে, নতুন ভ্যাট আইনে শুল্ক কর রিফান্ড পদ্ধতি পরিবর্তন করা হচ্ছে। এতে সাময়িক অসুবিধায় পড়বেন রফতানিকারকরা। সূত্র মতে, ভোগ্যপণ্য ছাড়া নতুন আইনের আওতায় একক রেটে ভ্যাট হার বহাল ও সম্পূরক শুল্ক বাড়ানোর কারণে বেশকিছু নিত্যব্যবহার্য পণ্যের দাম আগামীতে আরও বৃদ্ধি পাওয়ার সম্ভাবনা রয়েছে। এর মধ্যে রয়েছে- ইমিটেশন জুয়েলারি, চশমা, পানির ফিল্টার, আমদানি করা আসবাবপত্র, বিড়ি, কম মূল্যের সিগারেট, মিনারেল ওয়াটার, ব্যক্তিগত গাড়িসহ আরও কয়েকটি পণ্য। এ ছাড়া ব্যাংকে টাকা রাখতে বাড়তি কর গুনতে হবে আগামী বছর থেকে। এ জন্য আবগারি শুল্ক আইন সংশোধন করা হচ্ছে। যা স্বাভাবিকভাবেই নতুন করে চাপ বাড়াবে।
দাখিলপত্র জমা বাধ্যতামূলক : জানা গেছে, বিধি সংশোধনের মাধ্যমে দাখিলপত্র জমা বাধ্যতামূলক করা হচ্ছে। এর ব্যতয় হলে স্বয়ংক্রিয়ভাবে প্রতিষ্ঠানের ব্যবসা নিবন্ধন নম্বর (বিআইএন) অকার্যকর হয়ে যাবে। এ জন্য বিধিমালায় ৫৭ক নামে নতুন বিধি যুক্ত করা হচ্ছে। এতে বলা হয়েছে, ‘কোনো নিবন্ধিত বা তালিকাভুক্ত ব্যক্তি আইনের ৬৪ ধারার অধীনে নির্দিষ্ট সময়ের মধ্যে দাখিলপত্র জমা দিতে ব্যর্থ হলে কমিশনার তাকে নোটিশ করবেন। এর ২১ দিনের মধ্যে যদি ওই ব্যক্তি দাখিলপত্র জমা দিতে ব্যর্থ হন তাহলে কমিশনার কর নির্ধারণী আদেশ জারি করবেন। এরপরও দাখিলপত্র জমা দিতে ব্যর্থ হলে ভ্যাট অনলাইন সিস্টেমের মাধ্যমে স্বয়ংক্রিয়ভাবে তার আমদানি-রফতানি, উৎসে কর্তনযোগ্য সরবরাহ প্রদান সাময়িকভাবে বিআইএন অকার্যকর করতে পারবে। তবে দাখিলপত্র জমা দেয়ার ২ দিন পর সেটি স্বয়ংক্রিয়ভাবে কার্যকর হবে।
রিফান্ড পদ্ধতিতে পরিবর্তন আসছে : বন্ড সুবিধাহীন রফতানিকারকরা আগে শুল্ক রেয়াত ও প্রত্যপর্ণ পরিদফতর (ডেডো) থেকে কাঁচামাল আমদানির সময় দেয়া শুল্ক কর ফেরত (রিফান্ড) নিতে পারতেন। নতুন ভ্যাট আইনের প্রয়োগকারী কর্তৃপক্ষের তালিকায় ডেডোকে অন্তর্ভুক্ত না রাখায় ১ জুলাইর পর থেকে তারা ভ্যাটের রিফান্ড দিতে পারবে না।
সংশ্লিষ্ট ভ্যাট কমিশনারেট থেকে ভ্যাটের রিফান্ড নিতে হবে। আর শুল্ক রিফান্ডের জন্য শুল্ক আইনের আওতায় বিশেষ আদেশ জারির মাধ্যমে ডেডোকে বহাল রেখে এর কর্মপদ্ধতি পরিবর্তন করা হচ্ছে। অর্থাৎ ৩০ জুনের পরের রফতানির ক্ষেত্রে ভ্যাটের রিফান্ড নিতে হবে সংশ্লিষ্ট ভ্যাট কমিশনারেট থেকে। আর শুল্কের রিফান্ড দেবে ডেডো। যা আগে শুধু ডেডো থেকেই দেয়া হতো। রিফান্ডের পদ্ধতিগত পরিবর্তনের কারণে ব্যবসা পরিচালন ব্যয় বাড়বে।
নিত্যব্যবহার্য পণ্যের দাম বাড়বে : ভোগ্যপণ্যকে নতুন আইনে ভ্যাটের আওতার বাইরে রাখা হয়েছে। তবে নিত্যব্যবহার্য বেশকিছু পণ্যে সম্পূরক শুল্ক হার বাড়ানো হচ্ছে। এতে নিত্যব্যবহার্য পণ্যের দাম বাড়বে। যার ফলে একদিকে স্বস্তিতে থাকলেও অন্যদিকে বেশি অর্থ খরচ করতে হবে ভোক্তাদের। এ তালিকায় আছে- ইমিটেশন জুয়েলারি, চশমা, পানির ফিল্টার, আসবাবপত্র, পর্দা, কাঁচের তৈজসপত্র, বিড়ি, কম মূল্যের সিগারেট, ব্যক্তিগত গাড়ি ইত্যাদি। এ ছাড়া ব্যাংকে টাকা রাখতে বাড়তি কর গুনতে হবে। ২০ হাজার থেকে ১ লাখ টাকা ব্যাংকে জমা থাকলে ২০০ টাকা আবগারি শুল্ক দিতে হবে। আগে দিতে হতো ১৫০ টাকা, ১০ লাখ টাকা থেকে ১ কোটি টাকা থাকলে দিতে হবে ৩ হাজার টাকা। আগে দিতে হতো দেড় হাজার টাকা। এ ছাড়া স্বস্তিদায়ক ভ্রমণের ক্ষেত্রে বিমান টিকিটের ওপর আবগারি শুল্ক বাড়ানো হচ্ছে। দেড় হাজার টাকা থেকে আবগারি শুল্ক ৩ হাজার টাকা করা হচ্ছে। যার ফলে ভোক্তাদের বিমান ভ্রমণে বেশি অর্থ গুনতে হবে।
বকেয়া ভ্যাট আগের আইনে আদায় : ১ জুলাই থেকে নতুন ভ্যাট আইন বাস্তবায়ন হলে ১৯৯১ সালের আইন ও বিধিমালা বাতিল হয়ে যাবে। কিন্তু পুরনো আইনের অধীনে কর বা ফি বা অন্য কোনো পাওনা বকেয়া থাকলে পুরনো অধীনে সেটিকে সমাধান করতে হবে। এ জন্য নতুন আইনে ১৩৭ ধারা ও বিধিমালার ১১৯ বিধির ক্ষমতাবলে বিশেষ আদেশ জারি করা হচ্ছে। অর্থাৎ ১ জুলাইয়ের আগে ভ্যাট বকেয়া থাকলে তা পুরনো আইনে সমাধান করতে হবে।
টার্নওভার সীমা বৃদ্ধি : ব্যবসায়ীদের দাবির পরিপ্রেক্ষিতে বাজেটে টার্নওভারের সীমা বৃদ্ধি করা হচ্ছে। এটি ক্ষুদ্র ও মাঝারি ব্যবসায়ীদের জন্য স্বস্তিদায়ক হবে। ৩০ লাখ টাকা থেকে বাড়িয়ে ভ্যাট অব্যাহতির সীমা ৩৬ লাখ টাকা করা হচ্ছে। অর্থাৎ বার্ষিক লেনদেনের পরিমাণ ৩৬ লাখ টাকার নিচে হলে ভ্যাট দিতে হবে। অন্যদিকে টার্নওভারের ঊর্ধ্বসীমা ৮০ লাখ টাকা থেকে বাড়িয়ে দেড় কোটি টাকা করা হচ্ছে। এর ফলে ৩৬ লাখ থেকে দেড় কোটি টাকা পর্যন্ত বার্ষিক বেচাবিক্রি হলে ৩ শতাংশ হারে ট্যাক্স দিতে হবে। আর বেচাবিক্রির পরিমাণ দেড় কোটি টাকা ছাড়িয়ে গেলে ১৫ শতাংশ ভ্যাট দিতে হবে।
জাতীয় রাজস্ব বোর্ড (এনবিআর) ৭ শতাধিক পণ্যে সম্পূরক শুল্ক হারে পরিবর্তন আনার প্রস্তাব করেছে। দেশে যথেষ্ট পরিমাণ উৎপাদন হচ্ছে বা চাহিদার বড় অংশ স্থানীয় বাজার থেকে সরবরাহ হচ্ছে এমন একই জাতীয় পণ্য আমদানি নিরুৎসাহিত করতে বিভিন্ন এইচএস কোডে সম্পূরক শুল্ক বাড়ানোর প্রস্তাব করা হয়েছে। পাশাপাশি এমন অনেক পণ্য আছে যা স্থানীয়ভাবে উৎপাদন হলেও সমজাতীয় পণ্য আমদানিতে শুল্ক কমানোর প্রস্তাব করা হয়েছে। চলতি অর্থবছরের বাজেটে যে সব পণ্যে আমদানি পর্যায়ে সম্পূরক শুল্ক কমানো বা প্রত্যাহার করা হয়েছে, তা সমন্বয়ে বিভিন্ন প্রস্তাব থাকছে।
সংশ্লিষ্ট সূত্রমতে, সিসিভেদে বিভিন্ন ধরনের গাড়ির শুল্ক হারে পরিবর্তনের প্রস্তাব করা হচ্ছে। ধূমপান নিরুৎসাহিত করতে সিগারেটের খুচরা মূল্য ও সম্পূরক শুল্ক হার বৃদ্ধি করা হচ্ছে। বর্তমানে ব্যাংক হিসাব এবং বিমানের টিকিটে যথাক্রমে সর্বোচ্চ ১৫ হাজার টাকা এবং ১৫শ’ টাকা আবগারি শুল্ক নির্ধারিত আছে। এনবিআরের নতুন প্রস্তাবে ৫ কোটি ১ টাকা থেকে তদূর্ধ্ব পরিমাণের ব্যাংক ডিপোজিটের বিপরীতে ৩০ হাজার টাকা এবং আন্তর্জাতিক বিমান টিকিটের বিপরীতে ৩ হাজার টাকা আবগারি শুল্ক বসানো হচ্ছে।

শীর্ষ খবর
সর্বশেষ খবর
জাতীয়
গ্যাস সমস্যা সাময়িক: প্রতিমন্ত্রী
ঢাকা এখনও ফাঁকা
আন্তর্জাতিক
ভেনেজুয়েলার সুপ্রিম কোর্টে হেলিকপ্টার হামলা
রাসায়নিক হামলা চালাতে পারেন আসাদ: যুক্তরাষ্ট্র
রাজনীতি
কাদেরের কথায় দেশকে বিপদে ঠেলে দেয়ার ইঙ্গিত: রিজভী
শেখ হাসিনার সরকারই 'সহায়ক সরকার': ওবায়দুল কাদের
খেলা
মন্ত্রীকে 'বানর' বলে ছয় মাস নিষিদ্ধ মালিঙ্গা
ক্রিকেটার রাজ্জাকের গাড়ি নিয়ন্ত্রণ হারিয়ে খাদে
সংসদে অর্থবিল-২০১৭ পাস
নতুন ভ্যাট আইন স্থগিত করে ২০১৭-১৮ এর অর্থবিল পাশ
কুমিল্লায় খালা-ভাগ্নিকে গণধর্ষণ, অতঃপর...
মানুষকে নিরাপত্তা দেওয়া বড় ইবাদত
বাড়ি থেকে ডেকে বাগানে নিয়ে শিশু ধর্ষণ
ভাগ্য খুলল আরও ৭৮১১ পরীক্ষার্থীর
বাংলাদেশের মানবপাচার পরিস্থিতি আরও শোচনীয়
২ হাজার ১৯৯ কোটি রুপিতে আইপিএলের স্বত্ব বিক্রি
পোশাক শিল্পের কর্পোরেট ট্যাক্স কমছে
প্রেমে ব্যর্থ হওয়ায় ছাত্রীর আত্মহত্যা
অর্থনীতি বিভাগের অারও খবর
অর্থনীতিতে চাঞ্চল্য
ভ্যাট আইনে বড় পরিবর্তন
ওষুধ শ্রমিকের ন্যূনতম মজুরি ৪৬শ’ টাকা
দর্জিপাড়ায় ব্যস্ততা
হাইব্রিড গাড়ি আমদানিতে জ্বালানি সাশ্রয় হবে
পাঞ্জাবির পাইকারি বাজার সরগরম
তারকা হোটেলে বাহারি ইফতার
প্রথম পাতা
শেষ পাতা
খবর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
অর্থনীতি
বাংলার মুখ
শোক সংবাদ
উত্তরের জনপদ
আবহমান চট্টগ্রাম
বিচ্ছু
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সংসদে অর্থবিল-২০১৭ পাস       ভাগ্য খুলল আরও ৭৮১১ পরীক্ষার্থীর       বাংলাদেশের মানবপাচার পরিস্থিতি আরও শোচনীয়       পোশাক শিল্পের কর্পোরেট ট্যাক্স কমছে       রাত ১১টার পর ফেসবুক বন্ধ চান রওশন